JohanHeinsen/ENO huggingface dataset:
Viborger Samler, 1843-05-01
Det forbydes Alle og Enhver at tage Steen, Gruus, Jord og Sand, eller med Rod at oprykke Væxter i Gudenaa fra Silkeborg til Randers uden Bestyrelsens dertil erhvervede Tilladelse. Ogsaa er Enhver pligtig til at ophøre med Kjørsel over Aaen paa de Steder, hvor Bestyrelsen finder det skadeligt for Pramfarten. Skulde Nogen finde sig beføiet til Anke over deslige Bestemmelser af Bestyrelsen, da kan han andrage Sagen for Generaltoldkammer- og Commerce-Collegiet til Resolution. § 6. Steen, Gruus, Jord og Sand, som behøves til Forbedringen af Farvandet og Trækkeveien, maa tages, hvor det nærmest findes, med samme Ret, som dertil er givet Veivæsenet ved Forordn. af 13de Decbr. 1793, § 16 og dermed i Forbindelse staaende Bestemmelser; dog skal, forinden Bestyrelsen skrider til at tage Veimaterialier, eller deslige paa Nogens Grund, Eieren gives Leilighed til selv at anvise Samme paa det for ham meest beleilige Sted, For den Skade, som ved Gravningen af disse Materialier, eller ved Kjørselen dermed tilføies de vedkommende Jorders Eiere eller Brugere, gives disse Erstatning efter uvillige Mænds Skjøn, forsaavidt ikke Accord derom træffes. 87. Træer, som maatte voxe op imellem Trækkeveien og Agen, skulle af vedkommende Eier tages bort, saasnart det forlanges, eller og skal han taale at de bortryddes og lægges tilside til Disposition for Eieren, som derom underrettes. 48 Hvor Laxegaarde ere opførte, skal Vedkommende lukke og og lade Prammene passere igjennem, naarsomhelst det forlanges, være sig Dag eller Nat, ligesom dette for Aalegaardenes Vedkommende er en Følge af Bestemmelserne i Rescriptet af 12te Juni 1807 § 1. § 9. Hvis Hestene, som trække Prammene, passere udenfor Trækkeveien, da skulle Kudskene, der føre dem, derfor bøde som for Ufred efter Hegnsanordningerne. § 10. Jøvrigt forholdes efter Rescript af 12te Juni 1807 med den nærmere Bestemmelse, at dets J 3 vedvarende er anvendelig, naar det maatte befindes, at Broerne bør gives yderligere Forandringer til Gavn for Pram farten. § 11. Alle de Sager, der anlægges til Opfyldelsen, af Bestemmelserne i Rescriptet af 12te Juni 1807 og i dette Reglement, blive at behandle som private Politisager, hvad enten de anlægges af Bestyrelsen eller af andre Paagjældende, og blive deslige Sager i anden Jnstants at indanke til Overretten i Viborg. Den Jndklagede skal, saafremt Dommen gaaer ham imod, altid betale Sagens Omkostninger skal desløst. Derhos bør den, der saaledes uden Grund lader sig overgaae Dom, altid betale en Mulct fra 2 til 10 Rbd. Sølv til Pramkassen.
Viborger Samler, 1843-05-01
Udnævnelser og Entledigelser. Under 21de April har Hs. M. allern, udnævnt Postmester i Aalborg, Hans Sørensen til virkelig Justitsraad samt Post secretair, Chef for Personpost Expeditionen og Befordrings væsenets Postcontoir i Kbhvn. Ludvig Adolph Thaysen til Cancellieraad. – Under 26de f. M. har Hs. M. allernaadigst udnævnt Chefen for det under det kgl. Rentekammer hørende Expeditionscontoir for Domainesagerne, Justitsr. L. P. Larsen, til Committeret ved Kammerets første Section. – Under f. D. er Auditeur i Armeen, S. C. W. Obelitz, efter aflagt Prøve, udnævnt til surnummerair Protocolsecretair i Høiesteret. – Under 27de f. M. er Secondlieutenant uden Anciennitet ved 14de Linie-Jnfanteri-Bataillon C. L. H.L. v. Sammes ansat som Told- og Consumtions-Overbetjent i Assens. - Under 28de f. M. har Hs. M. allernaadigst udnævnt constitueret Consumtionsforvalter i Skanderborg. J. M. Bech, til Told- og Consumtionsinspecteur Rudkjøbing. – Under f. D. har Hs. M. i Naade og med Pension entlediget Departementssecretair og Contoirchef i det kongelige danske Cancellies 2det Departement, Etatsraad P.C. Wilse, samt Justitssecretair ved den kongelige Lands-Over samt Hof- og Stadsret, Etatsr. A. P. Hoff. - Ligeledes under f. D. har Hs. M. i Naade og med Pension entlediget Told- og Consumtionsforvalter i Viborg, Justitsraad C. T. Bentzen.
Viborger Samler, 1843-05-01
Ledige Embeder. Byfoged- og Byskriver-Embedet i Sorø samt Birkedommer og Skriver Embedet ved Baroniet Holberg; opslaaet vacant den 25de April. – Told- og Consumtionskasserer-Embedet, i Roeskilde; Gage 1750 Rbd.; Caution i anordningsmæssige Effecter 7100 Rbd.
Viborger Samler, 1843-05-01
Reisende. Med Dampskibet "Harlequin" fra Kbhvn, til Aarhuus, den 25de April: Adjunct Røgind, Fru Hansen m. Søn og Datter, Cand. theol. Cramer, N. Bønnelykke, Studenterne F. Juel og Guldberg, Jfr. Mauritzen, Jnformator Hammer, N. Kastrup, Jfr. Møller, S. Wulff, Procurator Roepstorff, M. Michelsen. Med Samme fra Aarhuus til Kbhvn., den 27de April: Tømmermester Thomsen, Landmændene Jacobsen, Jensen og Nielsen, samt endeel Tjenestefolk og Soldater.
Viborger Samler, 1843-05-01
Med Dampskibet "Kong Christian den Ottende" fra Kbhvn. til Aarhuus, den 26de April: Hofjægermester, Baron H. v. Rosenkrantz, Baron F. v. Rosenkrantz, Bankdogholder Fabricius med Frue, Søster, 2 Børn og Tjenestepige, Particulier Henninger, Studenterne Henne, Momme og Offersen, Handelsbetjent Raupach. Med Samme fra Aarhuus til Kbhvn., den 27de April: Grosserer Bendixen, Komd. Fræncheel, Opticus Damme, Handelsbetjent C. Carlsen, Studenterne Føns, Kiær og Kiilsgaard. Dreier Dich, Cand. med. Jespersen, Propr. Burmeister, Skrædermestrene Oppenheim og Sørensen, N. Orum, P. Asferg. S. Schjering, Smed Petersen, Jfr. Rønne samt endeel Soldater og Tjenestefolk.
Viborger Samler, 1843-05-01
Med Dampskibet Christian VIII" fra Aarhuus til Kallundborg, den 27de Ds.: Bundtmager Brinchmann, Mad. Petersen, Modehandlerinde Jfr. Kiær, Handelsfuldmægtig Marker, Landvæsenseleverne Schrøder og Halling.
Viborger Samler, 1843-05-01
Med Dagvognen fra Viborg til Aarhuus, den 24de April: Hr. og Md. Vledder, Hr. Dahl, Frok. Lassen, Mr. Schjødte.
Viborger Samler, 1843-05-01
Agger Kanals Skibsliste. Jndk. Den 21de April: P. Thormahler af Elmshorn fra Bremen til Aalborg og Odense med Tobaksblade; John Krogh af Klitmøller fra Christiansand til Thisted med Trælast. Den 23de Ole Hansen af og fra Grimstad til Lemvig med dito; Ole Jensen af og fra dito til Thisted med dito; C. Johansen af og fra dito til Nykjøbing med dito; M. Nielsen af og fra Lillesand til Lemvig med dito; Osmund Jensen af og fra Grimstad til Thisted med dito; Lars Lax sen af og fra dito til Lemvig med dito. Den 23de: J. H. Petersen af Fans fra Altona til Lemvig og flere Steder med Stykgods; M. Pedersen af og fra Mandal til Nykjøbing med Trælast. – Udg. C. Sørensen af og fra Nykjøbing til Newcastle med Kreaturbeen; H. A. Olsen af og til Mandal fra Nykjøbing med Kornvarer. – Endvidere laae for Jndg. udenfor Kanalen, den 24de: H. A. Worholdt, af Grimstad og for Udg. i Kanalen P. Bach af Løgstør til London med Talg. Ole Tellessen af og fra Grimstad er den 24de afseilet fra Rheden til Ringkjøbing.
Viborger Samler, 1843-05-01
Copulerede i Kbhvn, den 22de April Procurator Beyer og Frøken Polly Brown. – J Odense samme Dag: Kom. Larsen og Jfr. Discher. – J Fraugde Kirke, Forpagter, Langkilde og Jfr. Foersom.
Viborger Samler, 1843-05-01
AVERTISSEMENTS. J Commission for Alv. Th. Høst's Boghandling i Kjøbenhavn er hos Undertegnede at erholde til almindelig Bogladepriis: Haandbog for Sogneforstandere, do. for Sognefogder; Theatre de lenfance, Børneskuespil; Scheiken af Alexandrien; Karavanen; Tydsk Parleur; Fransk do. Orgelet i St. Poul, Napoleons Felttog i 1805; do. i 1812; do. i 1813 og 1811, do. i 1815. Ligeledes modtager Undertegnede Subscription paa "Maanedstidende for Lov og Ret for Herremænd og Bønder. Carl Wiberg.
Viborger Samler, 1843-05-01
Et Udvalg smukke og moderne 3 & 3 Sirtzer, Bobinet og Blonder, ere idag arriverede og sælges til muligst billig Priis hos D. Philipsen.
Viborger Samler, 1843-05-01
Et lidet Partie Sirtzer a 12 s. Al. og Mousseling de Laine a 1 Mk. Al. udsælges hos D. Philipsen. Bestilling paa extra godt Sæde-Hørfrøe til 8 Mk. Skeppen, avlet paa Bøgildgaard efter Frøe, som ifjor indkom fra Rusland, modtages indtil den 9de Mai næst G. Boye. kommende hos 200 a 300 Traver bedste Nørtag, er at faae ved Spøttrup pr. Skive, for 1 Rbd. 32 s. Traven, eller 20 Knipper.
Viborger Samler, 1843-05-01
For Opdagelsen af nogle Volds- og Tyvshandlinger i Viskum Vesterskov, saasom Borttagelse af en Dør, Laase, Vinduer og Trævexter samt anden Uorden og Uteerlighed, udloves en passende Douceur af Eieren.
Viborger Samler, 1843-05-01
At jeg er flyttet fra St. Hansgade til Mathiasgade, ligeoverfor Hr. Magister Wesenberg, bekjendtgjøres Lotte Spliid, herved. Gjordemoder.
Viborger Samler, 1843-05-01
Skifte-Jndkaldelse. Onsdagen den førstkommende 17de Mai, Formiddag Kl. 11, bliver paa Viborg Raadhuus foretaget Skiftesamling i Dødsboet efter Kjøbmand Frederik Olesen, for at tage Bestemmelse med Hensyn paa Realisationen af Boets Eiendele, hvortil Boets Vedkommende herved overeensstemmende med Placat 21de April 1821, indkaldes at mede. E. Selmer. Viborg, den 29de April 1843.
Viborger Samler, 1843-05-02
No. 69.
Viborger Samler, 1843-05-02
71 Aar. Kongelig allernaadigst privilegeret Viborg Stiftetidiner. Forsendes med Brevposten i Danmark og Hertugdommerne. annamme.
Viborger Samler, 1843-05-02
Tirsdagen den 2den Mai 1843. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-05-02
Frankerig. Det hedder, at Prindsesse Clementine, vil med sin Gemal med det Allerførste gjøre en Reise til Lissabon for at besøge Dronning Maria, Prinds August af Sachsens Svigerinde; derefter vilde de da begive sig til England og Sachsen.
Viborger Samler, 1843-05-02
Marquisen af Loule, en Søster til Don Miguel, er kommen til Paris, hvor hun agter at sætte sine to Sønner i en Opdragelsesanstalt.
Viborger Samler, 1843-05-02
Jnfanteriet ved Parisergarnisonen er nu forsynet med Percussionslaase.
Viborger Samler, 1843-05-02
I en Landsbye i Aveiron Dep. har en 70aarig Olding nedlagt med sin Øxe en Ulv, der angreb det Æsel, hvorpaa Oldingen red.
Viborger Samler, 1843-05-02
Monit. Algerien søger at godtgjøre, at den Rolighed, den Fransk-Africanske Colonie nyder, kun er et Resultat af Hærens uafbrudte Virksomhed, og at man ikke deraf tør hidlede noget Argument for dens Reduction. Langfra at kunne udhvile sig efter de udstandne Besværligheder, ere Krigerne nødte til at forøge deres Rækker for at neder trykke Opstanden i Bjergegnene Vesten for Schellif; for at have et vaagent Øie med Bu-Hamedi, der har trukket sig tilbage til det Maroccanske Gebeet, hvor han ophidser den derværende Befolkning imod de Franske; for i Midtpunctet af den store Kampplads at byde Abdel Kader, Berkani og Embarrack Spidsen, hvilke vedligeholde Krigen imellem Schellif, Mina og Ørkenen, og endelig for at neutralisere de Anstrængelser, Ben Salem giør, Sidstnævnte har trukket sig tilbage Nord for Jurjura, og ophidser de under Mehdi-Eddin staaende Stammer til Opstand. Disse bemærkninger synes at hentyde paa det Factum, at General Bugeaud har forlangt Forstærkninger. Privatefterretninger fra Algier omtale en stor Convois Afreise til Ell-Esnam ved Schelli, hvor man vil danne en ny Leir og maaskee anlægge en ny Stad under Navn af Orleans Ville.
Viborger Samler, 1843-05-02
Medens man i Syd-Frankrig klager over saa stærk Nattefrost, at endog den forestaaende Viinhøst trues med stor Fare, er Varmen saa usædvanlig i flere nordlige Departements, at Vegetationen skrider frem i en hartad utrolig Grad. J en lang Række af Aar have Kornmarkerne og Frugthaverne ikke ydet et saa skjønt Skue som nu. Rapsen staaer i Blomster, og lover en riig Høst. Aldrig var derfor Prisen paa Roeolie saa lav som nu, medens i de sydlige Dele af Riget Priserne paa Vine og Spirituosa stige.
Viborger Samler, 1843-05-02
Det er et erkjendt Factum, at det Christiniske Parti, ikke endnu belært ved to forulykkede Forsøg, er paa ny sysselsat med at udkaste Planer for at styrte Spaniens nuværende Regjering. De Sammensvorne nærme sig den spanske Grændse, men det synes som om den Franske Regjering har faaet Nys om Sagen og betragter de Sammensvorne med Opmærksomhed.
Viborger Samler, 1843-05-02
Belgien. Fra Brüssel skrives under 21de April, at et Engelsk Compagnie bestræber sig for i Belgien og overhovedet i alle Europæiske Stater at erholde Patenter paa Indførelse af en nylig opfunden Maskine, der skal tjene til at transportere Breve, Aviser, Journaler, Varer, ja endog Personer igjennem Luften.
Viborger Samler, 1843-05-02
Ungarn. Pesth, den 18de April. Fra alle Deele i Landet indløbe sørgelige Efterretninger om den Agitation, som Spørgsmaalet om at beskatte Adelen opvækker.
Viborger Samler, 1843-05-02
Fra Gomører-Comitatet meldes, at blodige Scener have sammesteds fundet Sted. Dette Comitat er et af de Districter, som have erklæret sig for Jndførelsen af den saakaldte Domesticalafgift (2: til Bestridelse af visse Local udgifter for ethvert Comitat; thi en almindelig Beskatning af Adelen vove selv de ivrigste Democrater ikke at foreslaae), og fastsat hiin Afgift som en af Jnstructionerne for de eventuelle Deputerede; men under den sidste Generalforsamling trængte de saakaldte Cortes (den adelige Pøbel) pludselig ind i Forsamlingen, og tvang under frygtelige Excesser Forsamlingen til at tage den af den allerede fattede og lovmæssig gyldige Beslutning tilbage og at udkaste andre Jnstructioner for de Deputerede. Lignende Efterretninger haves fra Zalader-Comitatet.
Viborger Samler, 1843-05-02
Nyeste Postefterretninger. Frankerig. Paris, den 24de April. Marineministeren har i de Deputeredes Kammer nedlagt et Lovforslag om en Creditsum af 5,200,000 Fres. for Establissementerne i Occanien (Marquesasserne og Otahaiti. - Fremdeles skal der med det Allerførste tilstilles Kammeret et Lovforslag om et Laan af 10 a 15 Mill. Fres. forat ophielpe Colonien Guadeloupe, og navnligen for atter at opbygge Hovedstaden Pointe-A=Pitre. Dagsbørsen var meget bevæget, deels paa Grund af Efterretninger fra Hati, deels som en Følge af de ugunstige Rygter, der allerede i flere Dage have circuleret om Spanien.
Viborger Samler, 1843-05-02
Vagttjenesten i Hovedstaden har bestandig en krigersk Characteer. Om Aftenen uddeles skarpe Patroner.
Viborger Samler, 1843-05-02
J Vincennes foretages i den sidste Tid ivrige Forsøg med nye Skydevaaben af stort Caliber.
Viborger Samler, 1843-05-02
Donaufyrstendømmerne. Belgrad, den 17de April. Endnu idag haves ingen afgjørende Efterretning fra Constantinopel, endskjøndt det Rygte er almindeligt, at Sarim Effendi skal have givet den Russiske Befuldmægtigede en Sidstnævnte fuldkommen tilfredsstillende Erklæring. Den Russiske Consul i Semlin holder sig færdig til at afreise til Rusland, og fra den Østerrigske Militaircommandos Side er der truffen den Foranstaltning, at de Østerrigske Jnsignier nedtages af Consulatbygningen i Belgrad. - Overeensstemmende hermed er en Skrivelse fra Semlin, i hvilken det hedder, at Wiener=Cabinettet har tilsendt sin Repræsentant i Constantinopel befaling om at afbryde enhver Forbindelse med Porten, saafremt Butenieff skulde see sig nødsaget til at forlade Constantinopel.
Viborger Samler, 1843-05-02
Jndenlandske Efterretninger.
Viborger Samler, 1843-05-02
Kjøbenhavn. Hs. Maist. Kongen har under 14de April allernaadigst tilladt, at der paa Kjøbenhavns Nørrebro bliver oprettet et Apothek. Om Bevillingen til dettes Anlæggelse vil der blive aabnet Concurrence.
Viborger Samler, 1843-05-02
Det gaaer kun sørgeligt med flere af vore nyere industrielle Entrepriser. Saaledes er til Exempel Actieselskabet for et Lærredsvæveri i Kjøbenhavn ved eenstemmig Beslutning paa en for nogle Dage siden afholdt Generalforsamling besluttet ophævet. Om MaskinhørspinderiSelskabet høres Jntet, men, saavidt vides, staaer dets Actier, der i Begyndelsen betaltes med nogle Procent over Pari, nu temmeligt betydeligt under Pari. (Dg.)
Viborger Samler, 1843-05-02
Den 27de April om Aftenen afholdtes Generalforsamling af Deeltagerne i den slesvigske Subscription. Referenten gjorde de Tilstedeværende (omtrent 70) bekjendte med, at den samlede subscriberede Sum beløb sig til 2,520 Rbd., hvoraf omtrent 500 Rbd. er medgaaet til Anskaffelsen af det den Deputerede H. P. Lorenzen forærede Drikkehorn. 1000 Rbd. bleve stillede til Hr. Lorenzens Disposition, og Resten holdt i Reserve, for dermed at virke til Fordeel for den danske Sag i Slesvig. Solodandserinde Jfr. Fjeldsted og Skuespiller Faaborg have erholdt kgl. Understøttelse til i forestaaende Sommer at foretage en Reise til Udlandet.
Viborger Samler, 1843-05-02
Det skal nu være temmelig vist, at Sangeren Rubini kommer til Kjøbenhavn til Sommeren, i Følgeskab med vor Landsmandinde Jfr. Østergaard og en af hans Elever.
Viborger Samler, 1843-05-02
Den Fange, der nylig begik et Attentat paa Professor Ottos Liv, er den Samme, som nylig angav nogle af sine Kammerater i Citadellets Taarn og derved ledede paa en Fabrikation af falske Sedler. Det er en kagstrøgen Rasphuusfange, og efter sin Opdagelse blev han overflyttet til Tugthuusbygningen paa Christianshavn, hvilket iblandt Fangerne ansees som det første Skridt til fuldstændig benaadning. Her har han først villet have et Værelse for sig selv, under Paaskud af, at han var bange forde andre Fanger. Men efter at have opnaaet dette, har han faa Dage senere, plaget af Kjedsommelighed, forlangt at blive hensat imellem de Øvrige. Ogsaa heri er han bleven føiet; men han har nu ikke fundet Behag i at bestille Noget og derpaa anstillet sig som syg for at komme paa Sygestuen. Her har Lægen ikke kunne finde, at han leed af nogensomhelst Sygdom og derfor efter et Ophold af henimod 14 Dage villet udskrive ham som frisk. Dette Ophold maatte ansees fuldkommen tilstrækkeligt til at overbevises om, at den opgivne Sygdom kun var forstilt og Paaskud for Dovenskab. Det var saaledes Prof. Ottos Pligt at vise ham tilbage igjen til Arbeidet; og dette var det, som foranledigede Attentatet paa ham. (Bl. Td.)
Viborger Samler, 1843-05-02
Den 27de Marts er i Locumet i Stedet Nr. 35 i lille Kanikestrædet i Kjøbenhavn fundet et nogent mandligt Foster, hvilket ifølge den foretagne Obductionsforretning maa antages at have været fuldbaaret og levende under Fødselen. Fra Politiets Side er udlovet en Douceur for Oplysning i denne Henseende. (Da.)
Viborger Samler, 1843-05-02
Collegialtidenden indeholder en officiel Fremstilling af Affairen i Tønning, hvori søges godtgjort, at der ikke fra det Hamborgske Polities Side har fundet nogen Egenmægtighed Sted, der kunde betegnes som et Jndgreb i Statens Landshøihedsret. Bemeldte Politi har, under gientaget Tilbud om gjensidig Hjælp, anholdt om Assistence af en Tønningsk Autoritet, og denne har tilstaaet den begjærte Assistence og ledet Fuldbyrdelsen. Jmidlertid har den Hamborgske Politiauctoritets Begjæring, og den Maade, hvorpaa man har søgt at give Samme Virksomhed, ikke kunne ansees passende til Forholdene, og den af Justitsraad Wolfhagen udviste Føielighed maa betragtes som en Overskridelse af hans Embedsmyndighed. Paa den herom af det Slesvig=Holsteen-Lauenborgske Cancelli nedlagte Beretning, er Justitsr. Wolfhagen, hvis Entledigelse allerede var under Omhandling, og hvis øieblikkelige betænkelige Sygdom hidtil har forhalet Undersøgelsens Fuldstændiggjørelse, med Hensyn til den paa ham faldende Skyld, ifølge allerh. Resolution, under Forbehold af videre Foranstaltninger, naar den ham affordrede Erklæring er indkommen, bleven suspenderet fra sine Embeder, hvorhos den slesvig-holsteenske Regjering er bleven anmodet om, at constituere en anden dertil skikket Embedmand istedetfor (hans Søn) Cancelli- og Overretssecretair Wolfhagen. Endvidere er det paalagt det slesvig-holsteenlauenborgske Cancelli, igjennem Departementet for de udenlandske Sager, at foranledige en Meddelelse til det Hamborgske Senat med Hensyn til den fra den Hamborgske Politi=Autoritets Side stedfundne Fremgangsmaade, samt at bevirke Tilbageleveringen af det udleverede Manuseript og det trykte første Hefte af JastramSnitgers Skrift, paa hvis Tilbagegivelse der af Boghandler Bünsow er blevet andraget. Med Hensyn til denne Fremstilling - hedder det endvidere – vil det neppe være fornødent at bemærke, at den i Cöllner Zeit. meddeelte Efterretning, at den af den Hamborgske Politi Autoritet til Tønning afsendte Politi-Embedmand, har været forsynet med en Anbefalingsskrivelse fra den kongelige Ministerresident i Hamborg, er fuldkommen usand.
Viborger Samler, 1843-05-02
Psendonymen Jastram Snitger, i Anledning af hvis Skrivt ovenmeldte Jnqvisition af det hamborgske Politie fandt Sted i Bogtrykkeriet i Tønningen, sees nu at være Cand. juris Georg Werner. (Veil. Av.)
Viborger Samler, 1843-05-02
En Mand paa Als, der tilfulde er kjendt med de paagieldende Forhold, har tilstillet Redactionen af den berlingske Tidende omtrent følgende Berigtigelser til de Efterretninger, som i flere danske Blade have været meddeelte om Hs. kgl. Høihed Enkehertuginde Louisa Augustas efterladte Formue, hendes Appanage, samt om de Personers Pension, som have staaet i hendes Tjeneste. Hvad Pensioneringen af de i den afdøde Hertugindes Tjeneste i staaende Folk angaaer, da har det allerede for omtrent 16 Aar siden været afgjort mellem Enkehertuginden og hendes Sønner, at disse ved hendes Død skulde betale Pensionerne, hver med den halve Deel. Paa Grund heraf have de ogsaa strax overtaget Samme, og vi kunne forsikkre, at der fra deres Side intetsomhelst Skridt har været paatænkt eller er skeet for dermed at bebyrde Statskassen. Med Hensyn til de Efterretninger, som nogle Blade have meddeelt om den afdøde Hertugindes efterladte Formue kunne vi med Bestemthed forsikkre, at hun ved sin Død har efterladt sig i contante Penge, Obligationer a. omtrent 47,000 Rdlr. slesv. holst. Cour., hvoraf over Halvdelen bestaaer i endeel af den hende medbragte Brudeskat.
Viborger Samler, 1843-05-02
Paa Godset Nor havde Hs. kgl. Høihed for endeel Aar siden udbetalt 160,000 Rdlr. Cour. Disse Notitser haaber Referenten ere tilstrækkelige til at godtgjøre, hvor ugrundede de om denne Sag udspredte Rygter ere.
Viborger Samler, 1843-05-02
Hs. Høiærv. Dr. theol. Brammer har besluttet at tage Bolig i Nykjøbing paa Falster. – Nykjøbing har saaledes i Løbet af nogle Aar faaet fra Lolland og fra Maribo: Stiftamtmanden, Biskoppen, Stiftsphysicus og Stiftsbogtrykkeriet. (Loll. P.)
Viborger Samler, 1843-05-02
Paa Hesselager Gods i Fyen har ifølge Svendb. A. en Arbeider, ved at rydde en Steentrappe, under Jorden fundet en massiv, rigt forziret Guldhalsring i antik Form og vægtig circa 22 Lod. J Bastrup, Vamdrup Sogn, Haderslev Amt, brændte den 26de April om Eftermiddagen 3 Gaarde. Efter Forlydende skulle i den Gaard, i hvilken Jlden opkom, Kreaturerne være indebrændte. Eieren var fraværende, og kun et Fruentimmer skal have været hjemme. Aarsagen til (Ribe Av.) Jlden vides ikke.
Viborger Samler, 1843-05-02
Ritmester Th. Just Jermiin til Stamhuset Ausumgaard er erklæret umyndig, og Værgemaalet for ham og Administrationen af Stamhuset indtil videre af Ringkjøbing Amtmandskab overdraget til By- og Herredsfoged, Overauditeur C. N. Petersen i Holstebro. (Ab. Av.)
Viborger Samler, 1843-05-02
Aalborg, den 1ste Mai. Generaltoldkammerdirecteuren, som ankom hertil med Dampskibet igaar, er afreist til Randers for at besigte den derværende brøstfældige Toldbodbygning og afgaaer efter Tilbagekomsten til Thisted for at besee Hannstedholms Fyrtaarnsbygning som siges at skulle nedrives. (Ab. Av.) Van Dinters berømte Menageri og Slange=Samling er ankommen til Randers.